ħarġa LXXX 2008 23 Għal Ġorġ Pisani Xw niġbor l-isbaħ ward tal-art Maltija imżewwaq ġewwa qfief l-imħabba tiegħi, Ir-Rand minn ġol-widien ta' werqa Għawdxija Bil-fwieħa tar-rebbiegħa mgħannqa miegħi; Għax għeb ir-ragħaj tal-għanja tal-Ġgantija, Ta' ġnien il-qedem rimi l-ogħna friegħi, Id-diwi ta' ġrajjietna fl-isbaħ dija Li turi r-ruħ bla star ta' Malta tiegħi: Għalih għalhekk il-mewġa dmugħ hekk kbira, Għalih ir-rand u l-ward, u l-għożża tagħna, Għalih dejjiema l-qima u t-tifkira; Hekk tibqa' tidwi fostna fil-ġejjieni Bħal tal-Qassis Poeta mwaħħda magħna, L-għanja tiegħu mill-qalb għannej waħdieni.